	DOKUMENT ZA INTERNETSKO SAVJETOVANJE O NACRTU OPĆEG AKTA

	
Nacrt Odluke 
o ukidanju statusa javnog dobra u javnoj uporabi na 
katastarskim česticama k.č.br. 358 i k.č.br. 384, obje k.o. Herešin


	
KOPRIVNIČKO-KRIŽEVAČKA ŽUPANIJA


	Početak savjetovanja
30. rujna 2026.
	Završetak savjetovanja
                    29. listopada 2026.



RAZLOG DONOŠENJA 
	Zahtjevom Grada Koprivnice od 8. svibnja 2026. godine zatraženo je darovanje dijela nekretnine označene kao k.č.br. 358, površine 738 m², upisane u zk.ul.br. 773, k.o. Herešin (314277) kao javno dobro u javnoj uporabi u vlasništvu Koprivničko-križevačke županije, pod upravljanjem Hrvatskih voda, radi izmicanja ograde s čestice k.č.br. 356, k.o. Herešin u suvlasništvu Grada Koprivnice, na nekretninu označenu kao k.č.br. 358, k.o. Herešin, iz sigurnosnih razloga.
Temeljem podnesenog zahtjeva izvršen je očevid na licu mjesta, gdje je na terenu  uočeno, da isti status kao k.č.br. 358, k.o. Herešin ima i nekretnina označena kao k.č.br. 384, k.o. Koprivnica, kanal Herešin, površine 507 m², upisana u zk.ul.br. 774, k.o. Herešin (314277) kao javno dobro u javnoj uporabi u vlasništvu Koprivničko-križevačke županije, pod upravljanjem Hrvatskih voda.
Temeljem izvršenog očevida na licu mjesta, od Hrvatskih voda, VGI za mali sliv „Bistra“, Antuna Radića 8b, Đurđevac, ishođena su dva očitovanja, KLASA: 325-02/26-04/0000039, URBROJ: 374-3601-1-26-5, od 21. srpnja 2026. godine (za k.č.br. 358, k.o. Herešin) i KLASA: 325-02/26-04/0000039, URBROJ: 374-3601-1-26-7, od 15. rujna 2026. godine (za k.č.br. 384, k.o. Herešin).
U oba očitovanja Hrvatske vode navode da kanal kao javno dobro – vode potoci i kanali, nije javno vodno dobro sukladno odredbi članaka 8. i 11. Zakona o vodama (NN, broj: 66/19., 84/21. i 47/23.) te je čestica trajno nepotrebna za namjene vodnog dobra iz članka 9. Zakona o vodama. Zaključno, Hrvatske vode su suglasne da se sa istih skine status javnog dobra te da Županija pokrene postupak skidanja statusa.  
Sukladno prethodno navedenom očitovanju, a radi rješavanja imovinskopravnih odnosa na predmetnim nekretninama, predlaže se donošenje Odluke o ukidanju statusa javnog dobra u javnoj uporabi na katastarskim česticama k.č.br. 358 i k.č.br. 384, obje k.o. Herešin.




	Pozivamo predstavnike javnosti da najkasnije do 29. listopada 2026. godine dostave svoje komentare na Nacrt  Odluke  o ukidanju statusa javnog dobra u javnoj uporabi na katastarskim česticama k.č.br. 358 i k.č.br. 384, obje k.o. Herešin putem OBRASCA za savjetovanja na e-mail: helena.matica@kckzz.hr

Po završetku savjetovanja, svi pristigli doprinosi bit će javno dostupni na internetskoj stranici Koprivničko-križevačke županije te priloženi uz prijedlog akta o kojem će raspravljati Županijska skupština Koprivničko-križevačke županije.
Ukoliko ne želite da Vaš doprinos bude javno objavljen, molimo Vas da to jasno istaknete pri dostavi obrasca.

	Zahvaljujemo na doprinosu u izradi što kvalitetnijeg Nacrta Odluke o ukidanju statusa javnog dobra u javnoj uporabi na katastarskim česticama k.č.br. 358 i k.č.br. 384, obje k.o. Herešin.


KLASA: 013-04/26-01/18
URBROJ: 2137-02/03-26-1
Koprivnica, 29. rujna 2026.
